cyanic-selkie/wikianc huggingface dataset:
Pengeboman Hotel Marriott di Islamabad
Pemilik hotel
Hotel lima bintang itu berdekatan dengan pejabat Suruhanjaya Malaysia ke Pakistan. Pemangku Pesuruhjaya Tinggi Malaysia di Islamabad, Roseli Abdul mendengar letupan itu dari pejabatnya ketika sedang menikmati juadah berbuka puasa. Kedutaan Malaysia di Islamabad kira-kira 1 km dari Hotel Marriott.
Reaksi antarabangsa
Semua negara Islam termasuk Malaysia dan Emiriah Arab Bersatu (UAE) mengutuk serangan pengganas yang membawa kehilangan nyawa dan harta benda. Rakyat Pakistan mestilah berdiri teguh di belakang kerajaan Pakistan yang dipimpin oleh Presiden Pakistan yang baru, Asif Zardari.
Patokryje
Patokryje merupakan sebuah kampung dan kawasan perbandaran yang terletak di daerah Most, wilayah Ústí nad Labem, Republik Czech.
Santa Marinha do Zêzere
Santa Marinha do Zêzere merupakan sebuah bandar yang terletak di dalam negara Portugal.
Rujukan
Santa Marinha do Zêzere
DXAD-TV
DXAD-TV, saluran 6, adalah stesen televisyen rangkaian televisen Filipina, Ipil Broadcasting System di Ipil, Zamboanga Sibugay. Studionya terletak di Veteran's Village, Ipil, Zamboanga Sibugay.
Kampong Pisang Bersiri-siri
Kampong Pisang Bersiri-siri ialah sebuah siri drama televisyen Malaysia 2020 arahan dan skrip oleh Mamat Khalid. Berdasarkan daripada siri filemnya yang bertajuk sama, siri ini berdasarkan kehidupan penduduk di Kampong Pisang, sebuah perkampungan rekaan yang terletak di negeri Perak, dan mengisahkan pengamalan mereka dengan unsur ghaib yang melanda kampung mereka. Ia diterbitkan di bawah jenama Astro Originals dan bersiaran di Astro Citra dari 7 Disember 2020 sehingga 8 Mac 2021.
Premis
Kisah penduduk Kampung Pisang yang dilanda misteri dan masalah. Setiap minggu ada sahaja yang datang menggangu penduduk kampung, dan yang menghairankan, semuanya berbeza-beza seperti toyol, hantu rempit, serigala jadian, hantu sungai, orang minyak, zombi, makhluk asing, pocong dan paling unik hantu Kak Limah! Huru-hara jadinya penduduk kampung dan mereka akan bergandingan untuk mengharmonikan semula kampung kesayangan mereka.
Penerbitan
Menurut Mamat Khalid, Kampong Pisang Bersiri-siri memberikan satu cabaran baharu buat dirinya selaku pengarah. Beliau menyifatkan bahawa siri ini "juga dianggap sebagai satu cabaran baharu buat saya kerana ini merupakan pertama kali saya mengarahkan drama bersiri, namun begitu perlu mengekalkan kualiti dan hasil akhir setanding filem".
Penggambaran dijalankan di daerah Kuala Kangsar dan Sungai Siput, Perak, seperti dalam semua media lain di siri filem Kampong Pisang.
Korvet Kelas Kasturi
Kelas Kasturi mengandungi dua buah korvet iaitu KD Kasturi (25) dan KD Lekir (26). Kelas ini direka berdasarkan reka bentuk FS 1500 dan mempunyai persamaan dengan kelas Almirante Padilla Tentera Laut Colombia. Kadangkala, berlaku kekeliruan dalam merujuk penarafan kapal-kapal ini di mana ia kerap dianggap sebagai frigat. Tambahan pula nombor pennant dua angka yang biasanya melambangkan frigat digunakan oleh TLDM. Pihak Tentera Laut Colombia sendiri menaraf kapal- kapal kelas Almirante Padilla sebagai frigat. Walaupun begitu, TLDM hanya menggunakan reka bentuk korvet sahaja dan beroperasi di bawah Skuadron korvet ke-22.
Tugasan armada
Kasturi dan Lekir telah ditauliahkan pada tahun Ogos 1984 dan kini berkhidmat dalam Skuadron Korvet ke-22. Walaupun hanya korvet, kapal-kapal ini sebenarnya lebih besar dari KD Rahmat, satu lagi frigat TLDM ketika itu (KD Rahmat, frigat, mempunyai nombor pennant 24), satu lagi sebab kedua kapal ini sering dirujuk sebagai frigat. Selama hampir 20 tahun, Kasturi dan Lekir merupakan kapal termoden dan paling berupaya dalam perkhidmatan Tentera Laut Diraja Malaysia. Ketika pertikaian Spratly, kapal-kapal ini terlibat secara aktif dalam rondaan-rondaan dan pengawasan, terutama pemantauan aktiviti kapal selam.
Exocet MM40
Kedua korvet ini telahpun ditingkat upaya dengan menggantikan peluru berpandu Exocet MM38 kepada versi MM40 block II dengan jangkauan yang lebih jauh. Sebelumnya Kasturi dan Lekir hanya membawa 4 buah peluru berpandu MM38. Kini setelah modifikasi dilakukan, bukan sahaja jarak jangkauan bertambah, bilangan peluru berpandu Exocet juga ditambah kepada 8. Peluru berpandu MM40 Exocet block II menggunakan panduan inersia pada fasa mula seterusnya menggunakan kuncian tuju radar difasa tamatan. Peluru berpandu ini mempunyai kelajuan hampir Mach 1 dan boleh menjangkau sasaran sehingga 70km, seterusnya memusnahkan sasaran tersebut dengan kepala peletupnya seberat 165kg.
Pembaharuan berterusan
Kapal-kapal kelas Kasturi juga dijadualkan melalui program pemanjangan hayat perkhidmatan atau SLEP (bahasa Inggeris: Service Life Extension Program), bagi membolehkan kedua-duanya meneruskan khidmat sehingga tahun-tahun mendatang. Dalam program ini, Kasturi dan Lekir menerima sistem pengurusan tempur TACTICOS CMS yang baru. Serentak dengan itu Kasturi dan Lekir menerima radar penjejak permukaan DA08 dan kawalan tembakan Mirador-IR dari Thales. Kapal-kapal ini direka untuk tugas-tugas anti kapal selam dari awal, justeru langkah TLDM meningkat upaya sonar dan senjata torpedo bertepatan dengan fungsinya. Sonar DSQS-21C yang baru berupaya mengesan sasaran dengan mengambil kira perubahan air laut seperti kelikatan, darjah kemasinan, suhu dan kedalaman dasar yang biasanya merumitkan operasi. Kasturi dan Lekir juga menerima dua pelancar torpedo ganda tiga B515 seperti yang terdapat pada kapal-kapal kelas Lekiu.Untuk pertahanan udara pula meriam berkembar Emerlec Mk.74 digantikan dengan meriam 30mm buatan MSI-Defence System. Untuk perluru berpandu pertahanan udara pula MANPAD adalah pilihan.
Kesatuan Penyiaran Asia Pasifik
Kesatuan Penyiaran Asia Pasifik (Asia-Pacific Broadcasting Union, ABU) ialah sebuah persatuan pertubuhan-pertubuhan penyiaran yang tanpa untung dan profesional yang ditubuhkan pada 1964. ABU kini mempunyai lebih 170 ahli di 53 negara dan rantau, iaitu mampu mencapai sebanyak kira-kira 3 juta orang penonton. Peranannya adalah untuk membantu pembangunan penyiaran di rantau Asia Pasifik dan mempromosikan kepentingan bersama ahli-ahlinya. Liputan ABU dari Turki di barat ke Samoa di timur, dan dari Rusia di utara ke New Zealand di selatan. Sekretariatnya terletak di Angkasapuri, Kuala Lumpur, Malaysia.
Salah satu kegiatan utama ABU ialah Asiavision, iaitu pertukaran berita harian melalui satelit antara stesen televisyen di 16 buah negara di Asia. ABU juga merundingkan hak-hak liputan untuk acara-acara sukan utama bagi pihak ahli-ahlinya secara keseluruhannya, serta menjalankan pelbagai kegiatan dalam bidang-bidang program dan teknikal.
ABU menyediakan satu forum untuk mempromosikan kepentingan bersama penyiar-penyiar televisyen dan radio, serta menggalakkan kerjasama serantau dan antarabangsa antara penyiar-penyiar.
Ahli-ahli penuhnya mestilah berupa perkhidmatan penyiaran seluruh negara bebas ke udara di rantau Asia Pasifik, namun ada juga satu kategori keahlian bersekutu yang terbuka kepada penyiar wilayah, penyiar langganan dan penyiar seluruh negara di luar rantau tersebut, serta satu kategori gabungan yang terbuka kepada pertubuhan-pertubuhan yang berhubungan dengan penyiaran dan berhasrat untuk bersekutu dengan ABU.
Ringkasan
Aktiviti ABU termasuk:
ABU bekerja rapat dengan kesatuan penyiaran serantau di bahagian-bahagian lain di dunia mengenai perkara-perkara yang mempunyai kepentingan bersama, dan dengan banyak organisasi antarabangsa yang lain, untuk bertukar-tukar maklumat mengenai perkembangan terkini dalam bidang penyiaran, menjalankan aktiviti untuk meningkatkan kemahiran dan teknologi ahli-ahlinya, dan menggalakkan pengharmonian operasi dan penyiaran teknikal standard dan sistem di rantau ini. ABU dibiayai terutamanya oleh yuran tahunan daripada ahli-ahli. Kesatuan mempunyai Presiden yang dipilih dan tiga Naib Presiden, yang berkhidmat untuk tempoh tiga tahun. Presiden semasa adalah Yoshinori Imai bagi NHK-Jepun.
Sektretariat ABU terletak di Angkasapuri, Kuala Lumpur, Malaysia. Ia mempunyai lebih 30 kakitangan, yang mana 12 kakitangan penyiaran profesional diambil dari kalangan ahli-ahli ABU di rantau ini. Ketua Sekretariat Setiausaha Agung, yang dilantik oleh Perhimpunan Agung. Semasa Setiausaha Agung adalah Dr. Javad Mottaghi. Rantau Asia Pasifik ditakrifkan menurut adat ABU negara-negara dalam kawasan Asia dan Pasifik yang terletak ketara antara longitud 30 darjah timur dan 170 darjah barat. Pada peta, kawasan ini bermula dari Turki di barat, ke Samoa di timur, dan dari Rusia di utara, ke New Zealand di selatan. Semua ahli penuh ABU beroperasi di rantau ini.
Kebanyakan ahli-ahli bersekutu ABU adalah penyiar Eropah dan Amerika Utara, yang kebanyakannya mempunyai operasi di Asia, dan TV berbayar dan pengendali kabel di Asia Pasifik. ahli gabungannya termasuk pembekal satelit, syarikat telekomunikasi, syarikat-syarikat pengeluaran, vendor peralatan dan pengawal selia. ABU adalah lapan kesatuan penyiaran ketiga terbesar di dunia, tetapi meliputi kawasan geografi yang terbesar di dunia.
Keahlian
Beberapa jenis keahlian yang berbeza disediakan untuk penyiar kebangsaan dan organisasi penyiaran negara. Ini termasuk penuh, tambahan penuh, bersekutu, gabungan dan keahlian institusi.
Ahli bersekutu
Di bawah adalah senarai ahli bersekutu ABU. Ini adalah penyiar antarabangsa di luar rantau ABU, dan persatuan penyiaran negara.
Sistem Penyiaran Amaran Darurat untuk Rantau Asia-Pasifik
Kerja pembangunan EWBS telah memberi tumpuan kepada mengenal pasti kaedah kod negara yang sesuai. Sistem kod kini telah dipiawaikan oleh ITU-R. Perhimpunan Agung di Beijing mengesahkan kerja-kerja yang dijalankan oleh TC dan mengeluarkan Deklarasi ABU memanggil semua ahli-ahli untuk menggalakkan kerajaan masing-masing untuk melaksanakan sistem EWBS.
Penerbitan
ABU menerbitkan majalah ABU News manakala Jabatan teknikal menerbitkan Kajian Teknikal. Kedua-dua penerbitan diterbitkan setiap suku tahun. Ia dihantar percuma untuk ahli dan bukan ahli gabungan dan diterbitkan dalam versi cetak, boleh dimuat turun dalam format PDF melalui kawasan Penerbitan ABU dan di laman web ABU pada aplikasi ABU pada Android. ABU juga menerbitkan buku-buku yang berkaitan dengan penyiaran yang boleh didapati dalam media cetak.
Aktiviti antara kesatuan
Kesatuan Penyiaran Dunia (WBU) membawa bersama-sama lapan kesatuan termasuk ABU. WBU mempunyai beberapa forum khusus, termasuk Kumpulan Operasi Satelit Antarabangsa (WBU-ISOG) dan Jawatankuasa Teknikal (WBU-TC). ABU merupakan ahli yang aktif kedua-duanya.
Lapangan Terbang Oenpelli
Lapangan Terbang Oenpelli adalah sebuah lapangan terbang yang terletak di bandar Oenpelli, Australia.
Masjid Al-Hikmah UiTM Melaka
Pentadbiran
Masjid Itm Lendu memiliki nombor pendaftaran masjid No Daftar: MY-04-AG-00192.
Lapangan Terbang Oenpelli
Lapangan Terbang Oenpelli terletak pada kedudukan Latitud S12* 19.5167', Longitud E133* 00.3333' pada ketinggian 9.14 meter dari aras laut..
Kōshū Kaidō
thumb|Katsunuma-juku, salah satu daripada stesen di Koshu Kaido Kōshū Kaidō (甲州街道, Koushuu Kaidou) merupakan sebuah laluan yang dibina pada zaman Edo yang menghubungkan Edo (kini Tokyo) ke Provinsi Kai yang terletak di wilayah Yamanashi, Jepun. Laluan ini adalah merupakan salah satu daripada lima jalan utama dalam zaman Edo.
DXVC-TV
DXVC-TV, saluran 7, adalah stesen televisyen rangkaian televisen Filipina, People's Television Network di Bandar Zamboanga. Studionya terletak di Tetuan, Bandar Zamboanga.
Musiri
Demografik 2001
Menurut bancian India pada tahun 2001, Musiri memiliki bilangan penduduk seramai 27,886. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Pendidikan 2001
Menurut bancian India pada tahun 2001 Musiri memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 53% lelaki dan 47% wanita mampu membaca. 11% dari populasi berusia di bawah 6 tahun. (2001)
Poullignac
Poullignac ialah komun di jabatan Charente di barat-daya Perancis.
Stenoloba solaris
Stenoloba solaris ialah rama-rama dalam keluarga Noctuidae. Ia dijumpai di China (Yunnan)
Rentang sayapnya kira-kira 34 mm. Warna latar kepak hadapannya ialah hijau salad dengan warna kelabu gelap di tengah. Corak kepaknya jelas kelihatan dengan garis silang. Kepak belakangnya kelabu dengan tanda cakera kelabu gelap	dan garis terminal hitam.
Etimologi
Nama spesiesnya merujuk kepada tompok oren bulat di reniform stigma yang menyerupai matahari terbit.
Poursac
Poursac ialah komun di jabatan Charente di barat-daya Perancis.
Lapangan Terbang Port Keats
Lapangan Terbang Port Keats adalah sebuah lapangan terbang yang terletak di bandar Port Keats, Australia.
Koberovice
Koberovice merupakan sebuah kampung dan kawasan perbandaran yang terletak di daerah Pelhřimov, wilayah Vysočina, Republik Czech.
Pekali seret
Dalam dinamik bendalir, pekali seret (biasanya ditandakan sebagai :cd, cx or cw'')  adalah kuantiti tak berdimensi yang digunakan untuk mengukur seretan atau rintangan objek dalam persekitaran cecair seperti udara atau air. Ia digunakan dalam persamaan seretan, di mana pekali heret yang lebih rendah menunjukkan objek akan mempunyai seretan kurang aerodinamik atau hidrodinamik. Pekali heret selalu dikaitkan dengan kawasan permukaan tertentu.
Pekali seret bagi sebarang objek terdiri daripada kesan dua penyumbang asas untuk seretan dinamik bendalir: geseran kulit dan seret bentuk. Pekali heret bagi aerofoil atau hidrofoil terangkat juga termasuk kesan seretan disebabkan angkatan. Pekali heret bagi struktur yang lengkap seperti pesawat juga merangkumi kesan seret gangguan.
Definisi
Pekali seret ditakrifkan sebagai:
di mana:
Kawasan rujukan bergantung kepada jenis pekali seretan sedang diukur. Untuk kereta dan banyak objek lain, kawasan rujukan adalah kawasan hadapan unjuran kenderaan. Ini tidak semestinya luas keratan rentas kenderaan, bergantung di mana keratan rentas diambil. Sebagai contoh, untuk sfera  (Sila ambil perhatian ini bukan kawasan permukaan = ).
Abdullah bin Ubai
Abdullah bin Ubai atau 'Abd-Allah ibn Ubayy' (Arabic: عبد الله بن أبي بن سلول‎, meninggal dunia 631), juga digelar 'ibn Salul' yang merujuk kepada keturunan ibunya, adalah ketua bani Arab, Bani Khazraj yang tinggal di Madinah/Yathrib.Semasa Nabi Muhammad berhijrah dan sampai di Madinah, Ibn Ubayy turut mengaku sebagai seorang Muslim tetapi ramai mempertikaikannya. Atas beberapa kontroversi dengan Muhammad, sejarawan Islam melabelkan beliau sebagai Munafik dan "ketua Munafiqun".
Jawatan di Madinah
Ibn Ubai "telah berusaha menamatkan sengketa berkenaan dari pembunuhan saudara" dan mencapai satu perdamaian separa dan kedua-dua pihak mengiktiraf kepimpinan Ibnu Ubai. Beliau menduduki status yang tinggi dalam masyarakat Madaniyah pra-Islam. Nabi Muhammad tiba di Madinah pada tahun 622. Konflik puak di Madinah tidak pernah selesai sepenuhnya malah beberapa pihak meminta Muhamad sebagai penimbang tara. Baginda juga berkhutbah dan terkenal di luar kampungnya Mekah. Ketibaan seorang lelaki yang bercakap atas nama Tuhan menggerhanakan pengaruh Ibnu Ubai. Ini menimbulkan rasa cemburu tetapi tetap berhati-hati .Ibn Ubai tetap kekal sebagai seorang lelaki yang dihormati. Sejarawan Ibn Ishaq menyatakan bahawa Ibnu Ubai adalah "seorang lelaki yang berkuasa besar di Madinah sebelum kedatangan rasul" dan "kekal duri dalam daging kejayaan beliau."
Memeluk agama Islam
Selepas Muhammad masuk ke Madinah, sebahagian besar penduduk Arab bertukar kepada Islam. Menurut Maxime Rodinson, "Dia berfikir adalah lebih bijak untuk turut serta daripada keluar menentang." Sejarawan Islam melihat penukaran Ibnu Ubai kepada Islam sebagai tidak ikhlas, "pemimpin orang-orang munafik". Kemungkinan juga Ibn Ubai "dipengaruhi oleh idea-idea monoteis yang dipupuk oleh hubungan mesra dengan orang-orang Yahudi."
Bani Qaynuqa
Pada tahun 624, umat Islam menyerang suku kaum Yahudi Bani Qaynuqa dan mengepung selama 15 hari, dan akhirnya memaksa mereka menyerah.Ibnu Ubai bersekutu dengan Qaynuqa dan merayu kepada Muhammad agar memberi kelonggaran. "Biar saya pergi," kata Muhammad. Ibn Ubai menjawab: Bahkan [...] Saya tidak akan membiarkan engkau pergi, sehingga engkau memberi ehsan terhadap rakan-rakan saya; 300 askar bersenjata, 400 tidak ada senjata ,mereka mempertahankan saya semasa Hadaick dan Boath".
Selepas ini, Muhammad bersetuju dengan permintaannya, dan memberi Bani Qaynuqa tiga hari untuk meninggalkan kota Madinah.
Sejarawan Islam melihat episod ini sebagai bukti bagi hipokrasi Ibnu Ubai. Kepatuhan kepada Islam tidak sepenuhnya malah mengutamakan kesetiaan puak dan peribadi. Selepas rayuan Ibnu Ubai, mereka hanya diusir dari Madinah - harta mereka jatuh kepada Muhammad dan Muhajirun.
Perang Uhud
Sebelum Perang Uhud pada 625, Ibn Ubai telah mendapat pelan strategi Nabi Muhammad untuk mempertahankan kubu kuat di dalam Madinah itu sendiri. Sesetengah pemuda Islam bagaimanapun, berhujah bahawa Mekah perlu berjuang di luar kota.
Menurut al-Waqidi, Ibnu Ubai telah berarak dengan 300 lelaki pengikutnya dan sekutunya baki Yahudi, tetapi Muhammad memerintahkan beliau untuk menghantar orang-orang Yahudi kembali ke kota Madinah dan memanggil mereka "orang-orang musyrik". Ibnu Ubai mengetuai orang-orangnya kembali ke Madinah. Sejarawan tradisional Islam menyatakan, Ibnu Ubai menyatakan kemarahan mengenai nasihat beliau ditolak dan mengisytiharkan: "Kami tidak tahu mengapa kita perlu membunuh diri kita sendiri ". Ibnu Ubai juga dianggap melindungi kota Madinah atau harta sendiri. Menurut Watt, Surah 3:166  menafsirkan perintah mengusir Ibnu Ubai sebagai menunjukkan "seorang yang penakut dan tidak percaya kepada Tuhan dan Nabi "
Seramai 700 pengikut Muhammad bertempur dengan 3000 Quraisy dalam Perang Uhud dan telah dikalahkan. Namun Quraisy tidak berjaya membunuh Muhammad dan tidak sampai menjejaskan kota Madinah, mungkin kerana mereka tahu bahawa ia dijaga oleh Ibnu Ubai.
Bani Nadir
Ibn Ubay turut terlibat dalam konflik Nabi Muhamad dengan suku lain Yahudi, Bani Nadir. Sejarawan Ibn Ishaq menulis bahawa apabila Muhammad mengarahkan suku Yahudi meninggalkan Madinah dalam masa sepuluh hari, "Orang-orang tertentu di Madinah yang tidak beriman menghantar mesej kepada Bani Nadir dan berkata, 'Pertahankan diri kamu sendiri, kita tidak menyerahkan kamu kepada Muhammad. Jika anda diserang, kami akan berjuang dengan kamu dan jika kamu meninggal dunia, kami akan menziarahi kamu. ". Orang ini dikenalpasti sebagai Ibn Ubai. Waqidi melaporkan bahawa pada mulanya Ibn Ubai berusaha membawa perdamaian. Apabila bantuan yang dijanjikan tidak menjadi kenyataan, Bani Nadir menyerah kalah dan Muhammad mengusir mereka dari kota Madinah.
Bagi Watt,ini contoh di mana Ibn Ubai mengkritik Muhammad secara lisan dan berterusan selama dua tahun berikutnya.
Kontroversi semasa kempen Mustaliq
Pada tahun 627, Ibn Ubai mengambil bahagian dalam serbuan terhadap Bani Mustaliq. Konflik timbul antara Muhajirun dan Ansar apabila hamba Badwi Umar menolak sekutu Khazraj. Lalu Ibnu Ubai menyuarakan rasa tidak puas hati: "Ini ... kamu telah membawa kepada diri kamu sendiri, menjemput orang asing tinggal di kalangan kita. Apabila kita kembali ke Madinah, pasti nanti mereka akan mengusir kita!"
Watt menyifatkan usaha Ibn Ubai "untuk melemahkan pengaruh Muhammad dan dan menolak kepimpinannya selama ini". Ibn Ubai menafikan hal itu dan Nabi Muhammad menerima alasan ini. Hal ini ditegur dalam Surah 63:8 .Dilaporkan Nabi Muhammad menolak nasihat Umar, yang menasihatkan agar Ibnu Ubai dibunuh, dan juga tawaran anak sendiri Ibnu Ubai, seorang Muslim  yang taat, untuk membunuh bapa sendiri.
Kemudian semasa perarakan, isteri Nabi Muhammad ,Aishah telah digosip melakukan zina dan Ibn Ubai antara mereka yang menyebarkan khabar angin tersebut. Selepas itu Muhammad telah mengumumkan bahawa dia telah menerima wahyu mengesahkan bahawa Aishah tidak bersalah. Penuduh boleh dihukum 80 sebatan tetapi tidak menguatkuasakan hukuman itu terhadap Ibnu Ubai.
Meninggal dunia
Pada tahun 630, apabila Nabi Muhammad melancarkan kempen terhadap Empayar Byzantine semasa kemarau dan kekurangan makanan yang serius di Madinah, Ibn Ubai melahirkan rasa simpati. Tentera Ibnu Ubai itu telah membentuk sebuah kem berasingan dan bertukar kembali ke Madinah apabila pasukan Muhammad keluar berperang. Ada kemungkinan Nabi Muhammad setuju kerana Ibnu Ubai tidak sihat. Hal ini kemudian dicatat dalam Surah 9:81.
Ibn Ubai meninggal dunia dua bulan selepas kedatangan Muhammad, pada tahun 631. Walaupun pelbagai konflik antara dua lelaki itu, Muhammad tidak menunjukkan tanda-tanda dendam terhadap Ibn Ubai. Nabi Muhammad menghadiri majlis pengebumian beliau dan berdoa di atas kuburnya.
Abd-Allah ibn Ubayy meninggalkan beberapa orang anak perempuan dan seorang anak lelaki bernama Abd-Allah, kesemua mereka memeluk agama Islam dan menjadi muslim yang taat.
Santar
Santar merupakan sebuah bandar yang terletak di dalam negara Portugal.
Azhari Ismail
Haji Azhari Haji Ismail adalah salah seorang pemimpin Melayu dalam parti DAP. Beliau pernah kalah semasa menentang bekas Menteri Kesihatan MCA, Datuk Chua Jui Meng pada PRU 2004 di Parlimen Bakri, Johor.
Beliau lahir pada 1952, di Muar, Johor. Bapanya Ismail bin Dato` Abdullah, merupakan bekas Ahli Jawatankuasa PAP Cawangan Muar pada tahun 1964-65. Azhari Ismail baru sahaja menamatkan kursus Diploma Eksekutif Pengajian Syariah di Universiti Malaya.
Kini membantu warga bandaraya di Pusat Khidmat Masyarakat Ahli Parlimen Bukit Bintang - Fong Kui Lun. Beliau mnjadi Pembantu Khas, Fong Kui Lun. Pejabat mereka di 532A, BT 3 1/2, Jalan Cheras,56100 Kuala Lumpur.
DAP parti berbilang kaum
Azhari adalah keturunan Dato Onn Jaafar. Onn Jaafar mahu menjadikan UMNO sebuah parti yang berbilang kaum. Tetapi idea tersebut telah ditentang oleh UMNO. Semasa menetap di Seremban dulu, pengasas DAP, Dr Chen Man Hin berkempen dari rumah ke rumah termasuk masuk ke rumahnya. BN tidak berkempen dari rumah ke rumah. Dahulu beliau pernah menemui YB Lim Kit Siang yang baru sahaja dibicarakan di bawah Akta Hasutan 1948. Pada tahun 1979, Azhari menyertai DAP.
Beliau memohon kerjaya sebagai penterjemah / Setiausaha Politik kepada ahli Parlimen DAP Lee Lam Thye (-1990). Ketika itu beliau dikehendaki menterjemah 'on the spot' sebarang kenyataan media. Selepas itu Azhari bekerja dengan ahli parlimen Bukit Bintang Fong Kui Lun.
DAP dikatakan cauvinis Cina, perkauman, Malaysian Malaysia dan sebagainya. DAP dipersalahkan kerana Peristiwa 13 Mei, DAP anti-Islam, pro-Kristian dan sebagainya. Mereka lupa UMNO hanya memperjuangkan nasib orang Melayu. Orang UMNO bekerja jika ada orang ambil gambar. Mereka yang datang berjumpa dengan DAP adalah orang yang ‘desperate’ dengan UMNO-BN itu sendiri. Apabila DAP bawa hal ehwal Islam di Parlimen, kerajaan tidak menjawab. Contohnya isu tanah wakaf di Kuala Lumpur. Di Pulau Pinang, DAP memperkenalkan CAT (cekap, akauntabel, telus) dan menjadi catalist kepada pemikiran orang Melayu.
Terdapat beberapa pemimpin Melayu dalam DAP. Antaranya ialah Ahmad Nor, Ahmad Ton, Zulkifli Mohd Noor, Zainal Rampak, Daing Ibrahim Othman, Mohd Nor Jettey, Ibrahim Singgeh (Tapah Road), Hassan Ahmad (Si Rusa), Mohd Salleh Nakhoda Itam, Fadzlan Yahya, Mohamad Asri Othman, Abu Bakar Lebai Sudin dan Abdul Muluk Daud. Baru-baru ini, dua veteran UMNO, blogger Aspan Alias dan Datuk Mohd Ariff Sabri Aziz menyertai DAP. Mereka kena ikut perjuangan, konsep, peraturan dan budaya DAP dan turun padang bertemu rakyat.
Tak pernah ahli DAP kata, “Azhari, mari kita makan babi, mari kita minum ke”, tak ada dan tak pernah. Bila saya ikut mereka dan tiba waktu solat, mereka kata, “Eh, Azhari, dah tiba waktu solat, mana mahu berhenti? Di masjid mana? Tak pe, kita tunggu”. Bila makan bungkus, mereka mencari makanan yang halal untuk saya. Mereka sentiasa hormat kepercayaan saya dan menjaga saya. Untuk parti-parti lain di sana, saya tak tahulah macam mana pula. Bukannya masuk DAP ni mereka akan kafirkan kita, tidak sama sekali. Namun demikian, kita kena jagalah amalan kita sebagai orang Islam. Beliau sendiri telah bertanya kepada Datuk Mufti Wilayah Persekutuan, apakah hukum bagi orang Islam macam saya ini menjadi ahli DAP dan berkerja dengan DAP – beliau menjawab bahawa ia adalah harus.
Parlimen Bukit Bintang
Azhari Ismail dilantik sebagai AJK DAP Bukit Bintang dan menjaga undi pos tentera dan askar. Terdapat 5000 undi pos dan banyak menyebelahi DAP. Mereka buat bantahan di mahkamah tapi mereka kalah. Pengundi bandar seperti Kuala Lumpur lebih cenderung kepada Pakatan Rakyat. Mereka 'anti-astablishment'. Johor dianggap frontline state.
Aly Cissokho
Aly Cissokho (, lahir 15 September 1987) ialah pemain bola sepak profesional Perancis yang baru-baru beraksi untuk kelab Turki, Antalyaspor.
Jerry Seinfeld
Jerome "Jerry" Seinfeld (lahir April 29, 1954) adalah seorang Emmy Award- dan pemenang-Golden Globe Award sebagai seorang pelawak, pelakon, dan penulis Amerika Syarikat dari Massapequa, New York, sebuah kampung kecil di Long Island. Seinfeld sering digambarkan sebagai seorang pelawak observational. Dia paling dikenali dengan mainannya sebuah versi semi-dongeng dirinya sendiri dalam sitkom lama ditayangkan Seinfeld, yang dia telah merekakan dan penghasilan eksekutif.
Sofa
thumb|Sofa terdapat dalam pelbagai [[warna seperti merah.]] Sofa (pinjaman Inggeris serapan Turki  lanjut dari  terbitan bentuk ism kata kerja  ṣaffa "menyusun; mengaturkan; berbaris" sekembar  ṣaff "barisan") atau kerusi rehat adalah sejenis kerusi panjang yang bertilam empuk dan mempunyai tempat bersandar dan alas lengan di kedua-dua belah. Sofa biasanya diletakkan di ruang tamu atau di hadapan televisyen. Ia tempat duduk selesa.
Konflik Portugal-Uthmaniyyah
Konflik Portugal-Uthmaniyah atau Konflik Portugal-Turki  merujuk pada satu siri pertembungan ketenteraan di antara Empayar Portugal dan Empayar Uthmaniyah, atau di antara kuasa-kuasa Eropah dengan Empayar Uthmaniyah yang mana melibatkan pasukan tentera Portugal. Beberapa siri konflik yang terlah bersifat tidak berlangsung lama, sementara ada ketikanya berlangsung selama beberapa tahun. Kebanyakan konflik ini berlaku di Lautan Hindi, ekoran proses pengembangan Empayar Portugal.
Ruang tamu
thumb|right|250px|Ruang tamu Tudorbethan thumb|right|250px|Ruang tamu pangsapuri Ruang tamu ialah bilik atau ruang untuk menerima tetamu, membaca, menonton televisyen dan aktiviti lain.
Perbadanan Penyiaran Australia
Australian Broadcasting Corporation (bahasa Inggeris: Perbadanan Penyiaran Australia), seringnya dirujuk secara mudah sebagai ABC, ialah penyiar awam kebangsaan Australia. Perbadanan ini membekalkan perkhidmatan televisyen dan radio, serta juga perkhidmatan dalam talian dan perkhidmatan bimbit di seluruh kawasan metropolitan dan wilayah Australia dengan peruntukan belanja sebanyak AUD$1.13 bilion setiap tahun. Ia juga disiarkan di luar negara menerusi Australia Network dan Radio Australia.
Perbadanan ini diasaskan pada 1929 sebagai Australian Broadcasting Company ("Syarikat Penyiaran Australia"). Syarikat ini kemudian dimiliknegarakan dan dijadikan sebuah perbadanan milikan negara pada 1 Julai 1932, dengan nama Australian Broadcasting Commission ("Suruhanjaya Perbadanan Australia"). Akta Perbadanan Penyiaran Australia 1983 menukarkan nama pertubuhan ini menjadi nama penyiar ini sehingga kini pada 1 Julai 1983.
1920-an hingga 1940-an
Stesen radio awam yang pertama di Australia diasaskan di Sydney pada 13 November 1923 dengan pengenal 2SB, diikuti oleh stesen-stesen yang lain di Melbourne, Brisbane, Adelaide, Perth, dan Hobart. Sebuah skim yang ditadbirkan oleh Jabatan Ketua Pos Negara diasaskan kemudian dan membenarkan kerajaan memberi dana kepada sesetengah stesen, tertakluk kepada sekatan kandungan pengiklanan yang tertentu.
Menyusuli penyelidikan Suruhanjaya Diraja tentang pelesenan radio, kerajaan Australia mengasaskan National Broadcasting Service ("Perkhidmatan Penyiaran Kebangsaan") yang kemudian mengambil alih sebilangan stesen pembiayaan yang lebih besar. Ia juga memiliknegarakan Australian Broadcasting Company yang diasaskan oleh pihak kepentingan hiburan untuk membekalkan rancangan kepada pelbagai stesen radio.
Pada 1 Julai 1932, Australian Broadcasting Commission diasaskan dan mengambil alih operasi National Broadcasting Service lalu mengasaskan pejabat-pejabat di setiap ibu negeri Australia. Stesen-stesen itu dijadikan sebuah pertubuhan penyiaran yang padu pada sepanjang empat tahun yang berikut menerusi penyiaran rancangan yang tetap, diselaraskan oleh sebuah birokrasi terpusat. Spektrum radio siaran Australia terdiri daripada ABC dan sektor swasta.
Pada 1942, The Australian Broadcasting Act diluluskan dan memberi kuasa kepada ABC untuk memutuskan waktu dan keadaan yang ucapan politik boleh disiarkan. Arahan daripada Menteri tentang penyiaran sesuatu perkara kini perlu dibuat secara menulis, dan sebarang penggunaan kuasa tersebut harus dicatat di dalam Laporan Tahunan Suruhanjaya. Bagaimanapun, kuasa itu hanya digunakan sekali sahaja pada 1963. Pada tahun yang sama, "Kindergarten of the Air" ("Tadika Udara") mulai disiarkan oleh Radio ABC di Perth dan kemudian di seluruh negara.
1950-an hingga 1970-an
thumb|130px|Logo "gelombang panjang " yang digunakan dari 1 Januari 1975 hingga 31 Disember 2000 sebelum dihentikan seketika.
Australian Broadcasting Commission mulai membuat siaran televisyen di Sydney dan Melbourne pada 1956. ABN-2 Sydney dilancarkan oleh Perdana Menteri Australia, Robert Menzies, pada 5 November, diikuti oleh ABV-2 Melbourne dua minggu kemudian. Kedua-dua stesen itu kemudian disusuli oleh perkhidmatan tambahan di Brisbane (ABQ-2), Adelaide (ABS-2), Perth (ABW-2), Hobart (ABT-2), dan Darwin (ABD-6). James Dibble membaca buletin berita yang pertama untuk ABC.
Walaupun rancangan radio dapat disiarkan ke seluruh negara menerusi talian daratan, kemudahan penyiaran televisyen tidak disediakan sehingga awal 1960-an. Ini bermakna bahawa buletin berita perlu dihantar ke setiap ibu negeri menerusi telepencetak untuk disediakan dan disampaikan secara berasingan di setiap ibu negeri, diikuti oleh bahan-bahan filem yang disalin secara insani dihantar kemudian. Rancangan televisyen ketika itu termasuk Six O'Clock Rock (yang diacarakan oleh Johnny O'Keefe), dan Mr Squiggle, serta juga sebilangan opera dan drama.
Pada tahun-tahun awal televisyen, ABC menggunakan keluk Lissajous sebagai pengisi antara rancangan. Sebuah pertandingan kakitangan kemudian diadakan pada 1963 untuk mencipta logo yang baharu untuk kegunaan televisyen, alat tulis, terbitan, lencana mikrofon, dan kenderaan. Pada 1965, selepas satu cadangan oleh jurutera ruang angkasa, Doug Rickard, pereka bentuk grafik kanan ABC, Bill Kennard, menyerahkan reka bentuk yang merupakan sebahagian bentuk gelombang osiloskop. Huruf A-B-C ditambah pada reka bentuk panjang gelombang itu dan diterimagunakan sebagai logo rasmi ABC. Kennard dibayar A£25 untuk reka bentuknya.
Pada 1975, televisyen warna diperkenalkan di Australia dan dalam tempoh satu dekad yang kemudian, ABC beralih kepada penyiaran satelit dan dengan itu, meningkatkan keupayaan menyebarkan kandungan di seluruh negara dengan ketara. Pada tahun yang sama, ABC memperkenalkan 2JJ (Double Jay), stesen AM rock 24 jam sehari di Sydney, lalu memperluasnya kemudian menjadi rangkaian FM Triple J nasional. Pada tahun 1976, sebuah rangkaian muzik klasik nasional diasaskan pada jalur FM dan disiarkan dari Adelaide. Ia pada asalnya dikenali sebagai ABC-FM untuk merujuk kepada kedua-dua rancangan 'muzik halus' dan frekuensi radio.
Peruntukan belanja ABC mulai merosot pada 1976 dan tidak dipulihkan sehingga 1985. Tom Molomby menulis:
1980-an hingga 1990-an
Australian Broadcasting Corporation Act 1983 (Akta Perbadanan Penyiaran Australia 1983) menukarkan nama pertubuhan daripada "Australian Broadcasting Commission" (Suruhanjaya) menjadi "Australian Broadcasting Corporation" (Perbadanan), mulai daripada 1 Julai 1983. Pada waktu yang sama, Perbadanan yang baru dibentuk ini menjalani pembentukan semula yang ketara — pengeluaran rancangan hal-ehwal orang asli, komedi, dan hal-ehwal semasanya diperluas dengan nyata sekali, di samping meningkatkan output Perbadanan. Pengeluaran tempatan naik tiga kali ganda antara 1986-91 melalui strategi pengeluaran bersama, pembiayaan bersama, serta pengurusan pra-jualan.
Perubahan-perubahan itu juga menyebabkan operasi televisyen dan operasi radio dipecah menjadi dua bahagian yang berasingan, dengan pengurusan, kewangan, kejuruteraan, dan harta perbadanan dibaik pulih. Selepas Geoffrey Whitehead, Pengarah Urusan yang pertama, meletakkan jawatanya pada 1986, David Hill yang ketika itu merupakan Pengerusi Lembaga ABC, mengambil alih jawatannya.
Sebuah bahagian Muzik Konsert yang baharu dibentuk pada 1985 untuk menyelaraskan enam buah orkestra simfoninya yang diberikan pula lebih banyak autonomi supaya dapat bertindak balas kepada keperluan tempatan dengan lebih berkesan. Konsert di luar, dan lawatan persembahan, serta juga kegiatan pendidikan, dan usaha sama dengan kumpulan muzik yang lain diadakan ketika itu untuk memperluas jangkauan khalayak penonton orkestranya.
thumb|right|250px|Pejabat induk [[Sydney ABC di Ultimo.]]
Pada 1991, operasi radio dan orkestra ABC di Sydney dipindahkan ke sebuah bangunan baharu yang dibina oleh Leighton Holdings pada sebuah tapak tunggal di subbandar yang terletak di kawasan bandar raya dalam Ultimo, New South Wales. Bangunan pusat Southbank ABC di Melbourne disiapkan pada 1994 dan kini menampung bahagian radio Victoria serta juga Orkestra Simfoni Melbourne.
Menjelang awal 1990, semua saluran keluar penyiaran ABC yang utama telah pun menyediakan siaran 24 jam sehari, dengan liputan radio wilayah di Australia diperluas melalui pemasangan 80 buah pemancar siaran yang baharu. ABC NewsRadio, sebuah rangkaian berita berterusan yang disiarkan pada Parliamentary and News Network (Rangkaian Parlimen dan Berita) ketika parlimen tidak bersidang, dilancarkan pada 5 Oktober 1994.
Australia Television International, sebuah perkhidmatan televisyen antarabangsa, diasaskan pada 1993, semasa Radio Australia memperluas jangkauan antarabangsanya. Pengurangan pendanaan Radio Australia pada 1997 kemudian mengakibatkan pengurangan kakitangan dan rancangan yang disiarkannya.
Pada 1998, Australia Television dijual kepada Seven Network. Bagaimanapun, perkhidmatannya masih menyiarkan rancangan berita dan hal-ehwal semasa ABC sehingga penutupan syarikat itu pada 2001. Operasi televisyen ABC kemudian menyertai bahagian radio dan bahagian dalam talian di pejabat induk perbadanan di Ultimo pada 2000.
2000-an
Pada 2001, televisyen digital bermula selepas empat tahun persediaannya untuk mendigitalkan sepenuhnya kesemua kemudahan pengeluaran, pasca-pengeluaran dan penghantaran — diumumkan ketika itu sebagai 'kemajuan yang terbesar dalam teknologi televisyen sejak pengenalan warna'. Rancangan-rancangan yang dikeluarkan pada layar lebar termasuk siri drama Something in the Air, Grass Roots, dan In the Mind of the Architect.
Pada waktu yang sama, Bahagian Multimedia ABC dinamai semula sebagai 'ABC New Media' dan menjadi bahagian output ABC yang setanding dengan Bahagian Televisyen dan Bahagian Radio. Dimungkinkan oleh undang-undang yang membenarkan ABC untuk membekalkan 'saluran berbilang', perkhidmatan tambahan televisyen digital-sahaja dilancarkan oleh bahagian New Media. Fly TV dan ABC Kids Channel kemudian dilancarkan dan membekalkan pelbagai rancangan yang menyasarkan remaja serta kanak-kanak.
ABC2, percubaan saluran televisyen digital-sahaja yang kedua, dilancarkan pada 7 March 2005. Berbeza dengan pendahulunya, perkhidmatan baharu itu tidak bergantung kepada pendanaan kerajaan tetapi sebaliknya dikendalikan berdasarkan peruntukan belanja sendiri sebanyak AUD$3 juta setahun. Menteri Komunikasi, Helen Coonan, melancarkan saluran itu di Parlimen Australia tiga hari kemudian. Sekatan genre yang membatasi jenis rancangan yang boleh disiarkan dimansuhkan pada bulan Oktober 2006 dan justera, ABC2 kini boleh melancarkan rancangan yang dikelaskan sebagai komedi, drama, berita negara, serta sukan dan hiburan.
Kejadian kanser payudara yang tinggi dalam kalangan kakitangan wanita yang bertugas di pejabat-pejabat ABC di Brisbane mengakibatkan penutupan tapaknya di Toowong pada 21 Disember 2006. 16 orang wanita didiagnosis menghidap penyakit itu antara 1994 hingga 2007. Laporan kemajuan yang diterbitkan pada bulan Mac 2007 oleh sebuah panel bebas yang dibentuk semata-mata untuk menyiasat kejadian tersebut mendapati bahawa kadar kejadian kanser payudara di pejabat-pejabat Brisbane adalah 11 kali lebih tinggi berbanding dengan pejabat-pejabat yang lain. Sejak penutupan tapak itu, operasi televisyen dan radio Brisbane ABC dipindah ke lokasi-lokasi alternatif di sekitar bandar raya, termasuk ke studio-studio Ten Brisbane di Mt Coot-tha. Mark Scott, Pengarah Urusan ABC, mengumumkan pada Ogos 2007 bahawa studio-studio baharu di Brisbane akan dibina di tapak South Bank yang bersebelahan dengan Conservatorium dan QPAC selepas laporan Panel Kajian Semula dan Siasatan Saintifik diterbitkan.
Pada 8 Februari 2008, ABC TV dijenamai semula sebagai ABC1 dan melengkapi saluran digital-sahaja ABC2 yang telah dilancarkan lebih kurang tiga tahun dahulu pada 7 Mac 2005. ABC juga menambah saluran yang baharu untuk kanak-kanak yang diumumkan pada sepanjang pemerintahan John Howard tetapi tidak diberikan sebarang peruntukan belanja sehingga dibiayai oleh pemerintahan Kevin Rudd sewaktu mengumumkan peruntukan belanja untuk ABC3 pada Jun 2009. ABC iView, sebuah perkhidmatan video atas permintaan dalam talian yang baharu dilancarkan pada Julai tahun itu.
Byasanagar
Byasanagar ialah sebuah bandar dan perbandaran dalam daerah Jajapur di negeri Orissa, India.
Pendidikan 2011
Menurut bancian India pada tahun 2001 Byasanagar memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 58% lelaki dan 42% wanita mampu membaca. 11% dari populasi berusia di bawah 6 tahun. (2001)
Gempa bumi timur Azerbaijan 2012
Gempa bumi di timur Azerbaijan 2012 terjadi di bandar Ahar dan Varzaqan di Iran - Timur wilayah Azerbaijan pada 11 Ogos, 2012, jam 16:53 waktu Iran. Kedua-dua gempa pada ukuran 6.4 dan 6.3 skala berselang 11 minit. Pusat gempa gempa bumi kira-kira 60 km dari Tabriz. Seramai 306 orang mati dan lebih 3000 yang lain cedera terutama di pergunungan timur laut Tabriz. Gempa bumi turut dirasai di Armenia dan Azerbaijan, walaupun tiada kerosakan besar dilaporkan.
Iran terdedah kepada gempa bumi yang kerap dan teruk kerana beberapa garis sesar utama merentasi negara itu. Gempa bumi pada 2003 dan 1990 mengorbankan kira-kira 26.000 dan 40-50,000 orang.
Geologi
Iran terletak di dalam zon kompleks perlanggaran benua antara Plat Arab dan Plat Eurasian, yang bermula dari Bitlis- tali pinggang Zagros di selatan gunung -ganang Caucasus Besar , Sill Absheron-Balkan dan pergunungan Kopet Dag di utara. Perlanggaran antara kedua- dua plat. Di barat laut Iran, Plat Arab sedang bergerak ke utara pada kira-kira 20 mm setahun berbanding dengan Plat Eurasia, agak serong ke zon sempadan plat.
Gempa bumi 6,5 dan 6.3 ini berlaku sebagai hasil serong pada dalam kerak cetek kira-kira 300 km timur sempadan Plat Eurasia-Arab. Dua gempa bumi dipisahkan oleh 10 km ke arah timur-barat.
Kerosakan dan korban
Televisyen negara Iran melaporkan gempa bumi itu melanda berhampiran bandar Ahar, Heris dan Varzaqan di Timur negeri Azerbaijan pada jam 4:53 pm waktu tempatan (12:23 GMT). Seramai 268 orang, 219 wanita dan 49 lelaki hilang nyawa di hospital-hospital. Selebihnya terbunuh di tempat kejadian.Menteri Kesihatan Iran Marzieh Vahid-Dastjerdi menyatakan bahawa 3037 orang telah cedera .Akses ke kampung-kampung telah dipotong dan komunikasi hanya melalui radio. Kampung berhampiran Varzaqan,banyak rumah-rumah daripada bata lumpur telah runtuh dan memerangkap terutamanya wanita dan kanak-kanak.
Enam puluh enam pasukan penyelamat telah dihantar ke rantau itu .Kira-kira 200 ambulans dan lima helikopter turut dihantar. 130 kampung-kampung atau 70-90% musnah dan 20 kampung diratakan sepenuhnya. Infrastruktur perubatan di rantau bencana yang telah dilanda tidak mencukupi dan terpaksa dihantar ke hospital yang terdekat.
Sebahagian Tabriz juga kehilangan bekalan elektrik, dan bandar berdepan kesesakan lalu lintas. Beberapa struktur bangunan telah rosak. Lebih daripada 200 orang di Varzaqan dan Ahar telah dikeluarkan dari bawah runtuhan bangunan. Mangsa diminta/diarahkan tinggal di luar pada waktu malam kerana bahaya susulan gegaran. Beberapa penduduk memerlukan roti, khemah-khemah dan air minuman.
Pasukan penyelamat terus mencari mangsa pada waktu malam .Pegawai-pegawai Iran menjangka angka kematian meningkat.Kerajaan Iran menganggarkan sekurang-kurangnya 16,000 orang menghabiskan malam pertama selepas gempa di pusat perlindungan kecemasan.
Sehari selepas gempa itu, lebih dari 36.000 orang telah diberi tempat perlindungan kecemasan, dan kerajaan Iran telah menghantar hampir 100 ambulans, 1100 pekerja Bulan Sabit Merah, 44,000 pakej makanan dan 5.600 khemah. Menurut pegawai Bulan Sabit Merah, lebih daripada 1,000 kampung terjejas oleh bencana tersebut, dan sekurang-kurangnya 5,000 orang cedera. Hospital di bandar-bandar utama penuh sesak dan ramai menunggu untuk mendapatkan rawatan.
Gempa susulan
Sekurang-kurangnya 80 gempa susulan telah dirasai. Yang terkuat diukur pada 6.3 skala magnitudselang 11 minit selepas gempa bumi awal 6,4.
Abdul Rahman Ibrahim
Tuan Haji Abdul Rahman Ibrahim (Jawi: ﺣﺎج عبد الرﺣﻣن اﺑﺭﺍهيم) merupakan jurulatih bola sepak Malaysia. Beliau pernah membimbing beberapa pasukan di Liga Malaysia seperti Selangor dan Perlis. Beliau juga pernah membimbing Pasukan bola sepak kebangsaan Malaysia pada tahun 1998 sehinggalah 2000. Beliau kini merupakan jurulatih bagi kelab PKNS. Sebelum itu dia melatih sebuah pasukan Liga Indonesia, Deltras Sidoarjo.
Gempa bumi timur Azerbaijan 2012
Reaksi
Azerbaijan menghantar konvoi bantuan 25 trak membawa 460 khemah, 1,000 katil, 3000 selimut, 20 tan beras, 40 tan tepung, dan 58 tan produk makanan lain untuk Ahar pada 13 Ogos 2012. Presiden Ilham Aliyev melahirkan rasa simpati dan takziah mengenai gempa bumi.
Abdul Rahman Ibrahim
Karier
Haji Abdul Rahman dilihat lebih berjaya bersama Perlis FA. Pada tahun 2005, Haji Abdul Rahman membantu Perlis memenangi Piala Sultan Haji Ahmad Shah dan Liga Super 2005. Beliau kemudian membantu Perlis memenangi Piala Malaysia 2006.
Haji Abdul Rahman juga pernah membimbing Malaysia dan dilantik pada Oktober 1998. Kejohanan pertama yang disertainya ialah Sukan Asia Tenggara 1999. Pada kejohanan ini, Malaysia memenangi sebarang pingat dan lebih memalukan apabila tewas mengejut 0-6 kepada Indonesia. Haji Abdul Rahman kemudian membimbing pasukan Malaysia untuk kelayakan Piala Asia 2000. Malaysia bermula baik pada peringkat awal dengan menewaskan Taipei Cina dan Thailand serta mengikat Korea Utara sebelum tewas tiga perlawanan yang terakhir kepada lawan yang sama. Setelah gagal layak ke Lubnan, Haji Abdul Rahman meneruskan tugasnya dalam kempen Pestabola Merdeka dimana Malaysia muncul sebagai naib juara setelah tewas 0-2 kepada New Zealand. Beliau kemudian membimbing pasukan Malaysia ke Piala Tiger 2000 dimana Malaysia mendapat tempat ketiga setelah menewaskan Vietnam 3-0.
Gempa bumi timur Azerbaijan 2012
Reaksi
Duta Jepun ke Iran, Kinichi Komano, menyatakan rasa simpati kerajaan terhadap mangsa-mangsa gempa bumi dan mengumumkan kesediaan Jepun untuk menyediakan bantuan kemanusiaan. Presiden Pakistan Asif Zardari turut mengucapkan takziah.Presiden Russia Vladimir Putin turut menyatakan takziah dan menghulurkan bantuan.
Presiden Syria Bashar al-Assad turut mengucapkan takziah kepada Presiden Iran Mahmoud Ahmadinejad. Bulan Sabit Merah Turki menghantar sebuah trak dengan bekalan kecemasan ke sempadan. Kerajaan Emiriah Arab Bersatu (UAE) menyatakan takziah dan menawarkan bantuan.
Setiausaha Akhbar Rumah Putih pada 12 Ogos 2012 mengucapakan takziah atas kehilangan nyawa. Setiausaha Agung Pertubuhan Bangsa-Bangsa Bersatu,Ban Ki-moon melahirkan rasa sedih dengan kehilangan ratusan nyawa dan PBB sudah bersedia untuk memberikan bantuan dan sokongan antarabangsa.
Kritikan
Kerajaan Iran telah dikritik .Keputusan berhenti mencari mangsa selepas 24 jam .Terdapat kekurangan khemah. Televisyen negeri Iran (IRIB) telah dikritik kerana kurang memberi liputan berita. Mereka mempersoalkan presiden Iran, Mahmoud Ahmadinejad yang tidak melawat kawasan kejadian dan tidak mengumumkan perkabungan awam.
Haplorhini
Haplorhini atau Haplorrhini ialah suborder primat yang mengandungi kelompok tarsier dan simian (Simiiformes atau antropoid) sebagai saudari Strepsirrhini. Simian termasuk Catarrhini (monyet Dunia Lama, termasuk manusia) dan monyet Dunia Baru.
Kepupusan Omomyidae yang dianggap kelompok Haplorhini yang terasas, dipercayai lebih berkaitan dengan tarsier daripada haplorin lain. Hubungan yang tepat belum sepenuhnya terjalin - Williams, Kay dan Kirk (2010) lebih suka pandangan bahawa tarsier dan simian berkongsi nenek moyang bersama, dan nenek moyang bersama berkongsi nenek moyang bersama dengan Omomyidae, memetik bukti dari analisis oleh Bajpal et al. pada 2008; tetapi mereka juga memperhatikan dua kemungkinan lain - bahawa tarsier secara langsung turun dari Omomyidae, dengan simian sebagai keturunan yang terpisah, atau bahawa kedua-dua simian dan tarsier berasal daripada Omomyidae.
Masjid Felcra Ramuan China Kechil
Masjid Felcra Ramuan China Kechil atau juga dikenali sebagai Masjid Narimah merupakan sebuah masjid yang terletak dalam daerah Alor Gajah, Melaka.